ส่วนตัวแล้วชอบอาหารอีสานพอสมควรอยู่แล้ว 
พอได้มาทานที่ร้านนี้ก็ยิ่งรู้สึกชื่นชอบจนอดมาทานอีกบ่อยๆ ไม่ได้
(เหมาะกับคนที่ชอบอาหารรสจัดๆ เป็นพิเศษ)

ด้วยรสชาติอาหารที่อร่อยจัดจ้าน กับราคาที่สมน้ำสมนื้อไม่แพงเกินไป ยิ่งมาเป็นกลุ่มใหญ่ๆ ยิ่งร้สึกคุ้มสุดคุ้ม

เมนูเด็ดประจำร้านได้แก่ ปลาเผา มีทั้งปลาช่อน ปลากะพง ปลาทับทิม เสิร์ฟคู่กับมะเขือเผาร้อนๆ และน้ำจิ้มซีฟู้ส์กับผักเคียงที่ให้มาเป็นถาดแบบไม่กลัวเสียดาย

เนื้อปลาเผาร้อนๆ นุ่มๆ ชูรสหวานของเนื้อปลาด้วยน้ำจิ้มซีฟู้ดส์รสจัดจ้านของทางร้าน มะเขือเผาพอให้ข้างนอกสุกข้างในนิ่ม ทานคู่กับเนื้อปลานุ่มๆ อร่อยจนอดใจไม่ไหว ต้องขอน้ำจิ้มเพิ่มกันอีกคนละถ้วยสองถ้วย

เมนูแนะนำถัดมาคือ ยำมะเขือยาว ทีให้เครื่องอย่างจุใจ ทั้งกุ้งตัวใหญ่ ปลาหมึก ไข่ต้ม หมูสับ ราดน้ำยำสูตรเด็ดแบบเต็มที่ ไม่อั้น เนื้อมะเขือที่หวานนุมกำลังดีกับน้ำยำรสชาิติเข้มข้นถึงใจ ทานแล้วต้องกลับมาทานอีก ด้วยความอร่อยและคุ้มของเมนูนี้

ที่นี่ยังมีเมนูให้เลือกอีกมากมาย ที่เด่นๆ หนีไม่พ้น ปากเป็ดทอด อาหารขึ้นชื่อที่ใครได้ชิมก็ต้องติดใจ ไส้กรอกอีสาน ยำวุ้นเส้นที่ให้เครื่องมากมายวุ้นเส้นลวกกำลังพอดีเส้นเหนียวหนุบหนับ ยำหอยแครง ยำหอยนางรมที่ให้เครื่องแบบจุใจ ต้มแซ่บ ต้มยำต่างๆ จิ้มจุ่มหมู เนื้อ ทะเล หมูแดดเดียว เนื้อแดดเดียว กุ้งเผา หอยเชลล์ ส้มตำต่างๆ เรียกได่ว่ามีอาหารอีสานทุกแขนงรวมกันอยู่ที่นี่

แต่เสียดายเพียงอย่างเดียวที่ไม่ว่าจะไปทานกี่ครั้งก็ยังไม่ค่อยถูกใจกับอาหารประเภทส้มตำ เพราะรู้สึกว่ามันไม่จัดจ้านพอ ยังไม่ค่อยเข้าเส้น เลยโดนลดดาวไป 1 ดาวเลยทีเดียว !!!

โดยรวมแล้ว ถ้าอยู่แถวๆ ย่านนี้ ก็ไม่ควรพลาด ควรไปโดนให้ได้สักครั้งในชีวิตเจ้าค่ะ !!~

ปล. ช่วงเย็นๆ คนจะเยอะมาก หาที่จอดรถยากนิดหน่อย เพราร้านนี้ไม่มีลานจอดรถเป็นของตัวเอง ต้องจอดข้างทางค่ะ 

ปล.2 ไม่ค่อยได้ถ่ายรูปเพราะมัวแต่ทานกลัวไม่ทันคนอื่นเขา :P 